open-index/open-wikipedia-markdown huggingface dataset:
Cane paratore

***Cane paratore*** ialah satu baka anjing gembala dari Itali. Baka ini terutamanya wujud dalam peranan tradisionalnya di Abruzzo, rantau bersejarah asalnya, sambil tidak mendapat kepopularan dari luar lingkungan peminat anjing.

## Sejarah dan asal usul
Nama *cane paratore*, yang kadang-kadang dipanggil *cane toccatore*, berasal daripada dialek Itali yang dalamnya "*paratore*" diterjemahkan kepada "berdiri di hadapan" ("menghias(i)", "menjadi hiasan", "menjadi pameran") atau "menyentuh". Maksudnya berakar daripada peranan penting baka ini dalam membantu amalan perladangan sebagai anjing gembala dengan menggerakkan haiwan ternakan melalui kaedah kurang agresif, seperti sentuhan ringan atau berdiri di laluan haiwan ternakan.

## Genetik dan keleluhuran
Pada tahun 2018, sebuah kajian genetik mendapati bahawa, sejurus sebelum tahun 1859, anjing gembala Eropah yang tertabur secara meluas telah membangkitkan anjing gembala Jerman, anjing gembala Picardie dari Perancis, dan lima baka anjing gembala Itali: anjing gembala Bergamo, *cane paratore*, anjing serigala Gigante, anjing gembala Oropa, dan anjing gembala Lessinia dan Lagorai.

## Ciri fizikal
*Cane paratore* ialah baka tegap bersaiz sederhana; anjing dewasa biasanya berukuran seberat  dan mempunyai panjang bahu . Secara morfologi, ia mempunyai penampilan mirip serigala. Ia mempunyai kepala lebar, telinga tegak atau separa tegak, dan lapis bulu tebal—yang dapat berwarna agouti, sabel, *brindle* kelabu, harimau bintang (*merle)*, hitam, atau sawo matang dengan topeng hitam. Walaupun lapis bulu pendek dan lapis bulu separa panjang adalah popular, panjang lapis bulu baka ini dapat berbeza-beza. *Cane paratore* ialah spesies defensif cepat matang yang kerap mempamerkan paras kebolehsuaian dan daya ketahanan luar biasa dalam pelbagai tetapan.

## Kesihatan dan diet
Dari segi sejarah, *cane paratore* telah diberi diet ringkas berdasarkan makanan para gembala, termasuk dedak, air dadih, roti keras, dan sisa makanan. Walaupun pada umumnya sihat, ia cenderung kepada keadaan seperti osteodistrofi, ataksia spinoserebelum, dan penyakit Legg–Calvé–Perthes. Bukti anekdot tempatan menunjukkan bahawa ia mempunyai sistem imun kuat, berpotensi diwarisi daripada keleluhuran serigalanya.

## Pemuliharaan dan status semasa
Kini, *cane paratore* ialah baka jarang yang sebahagian besarnya tidak terkenal di luar Itali. Usaha sedang dilakukan di Itali untuk memulihara susur galurnya, khususnya kerana bilangannya telah menurun kerana perubahan teknik pertanian. Persekutuan Kinologi Antarabangsa (FCI) tidak mengiktiraf baka ini, tetapi ia sedang dikekalkan oleh para penggemar di Abruzzo dan di kawasan berdekatan. Takungan gen kecil *cane paratore* kelihatannya telah menghasilkan pembiakbakaan silang semula jadi sekali-sekala dengan serigala liar, yang dianggap oleh ahli pemuliharaan tempatan sebagai satu cara untuk memelihara kepelbagaian genetik.

## Lihat juga
* Senarai baka anjing

## Catatan

## Rujukan

## Pautan luar
*
Cane da presa

***Cane da presa*** atau ***cane da presa meridionale*** ialah varian "berfungsi" lama bagi mastif Napoli. Sebelum 1946 tiada pemisah antara mastif Napoli, *cane da presa*, dengan *[[cane corso]]*, yang hanya merupakan tiga nama berbeza untuk anjing sama. Mastif Napoli moden ialah karikatur bagi yang asli, anjing yang dicipta dengan pertunjukan anjing. Peminat mastif Itali asli telah memulakan pertubuhan yang mencuba untuk mengumplkan spesimen yang masih ada yang akan mengakuri piawaian 1946 bagi mastif Napoli/*cane corso*/*cane da presa*. 
Inilah penyelamatan kedua yang dibuat dari bangsa proto ini. 

## Pautan luar
* ''Cane da presa meridionale'' bekerja - Video
* ''Cane da Presa'' Atletik
* Laman ini menunjukkan laman pembukaan bagi Piawaian Mastif Napoli 1946, perhatikan nama alternatif ''Cane da Presa'' dan ''Cane Corso''
Katekismus Gereja Katolik

**Katekismus Gereja Katolik** (dalam bahasa Inggeris:* Catechism of the Catholic Church*) adalah buku penjelasan atau Arahan rasmi mengenai iman dan ajaran Gereja Katolik Rom, pertama diadakan pada abad ke II dan pertama diterbitkan selepas mesin cetak dicipta sesudah zaman Reformasi dan edisi terakhir di Perancis pada tahun 1992 atas permintaan dan cadangan Paus John Paul II. Buku ini telah diterjemahkan ke banyak bahasa lain. 

## Pautan luar
*  Teks Katekismus Gereja Katolik 
*  Katekismus Gereja Katolik Online 
*  Catechism of the Catholic Church
Pengeboman Jos 2014

Pada 20 Mei 2014, dua bom meletup di Jos, Plateau, Nigeria, membunuh sekurang-kurangnya 118 orang dan mencederakan lebih daripada 56 orang yang lain. Pengeboman pertama berlaku di kawasan pasar manakala pengeboman kedua berlaku berhampiran dengan stesen bas. Walaupun tiada kumpulan atau individu yang bertanggungjawab, serangan tersebut dipersalahkan ke atas Boko Haram.

## Latar belakang
Penganut Kristian dan Muslim pernah mengalami beberapa konfrontasi di Jos pada tahun-tahun sebelumnya dan kumpulan pengganas Boko Haram juga bergiat aktif sebelum serangan tersebut. Pada tahun 2012, beberapa buah gereja telah dibom oleh Boko Haram untuk cuba memulakan konflik agama antara Kristian dan Muslim. Pada bulan sebelum serangan itu, Boko Haram telah menculik lebih 200 pelajar sekolah, walaupun Jos mempunyai dua serangan signifikan sejak 2012. Sehari selepas pengeboman, 27 orang terbunuh dalam serangan di kawasan perkampungan.

## Serangan
Dua buah kereta meletup dalam lingkungan masa 30 minit dimana pengeboman pertama berlaku pada pukul 3:00 manakala yang kedua pada pukul 3:30. Letupan pertama berlaku di Pasar Terminus, di mana lebih lima puluh orang menjadi mangsa. Di Terminus, terdapat hospital pendidikan, kedai, pejabat dan pasar sebelum kejadian serangan. Letupan kedua pula telah membunuh para penyelamat yang memberikan bantuan bagi kejadian letupan pertama. Gumpalan asap hitam yang besar juga kelihatan dan pengeboman ini mungkin bertujuan untuk mensasarkan lebih banyak mangsa korban.

### Selepas kejadian
Ahli-ahli bomba dan para penyelamat cuba untuk tiba ke tapak pengeboman, tetapi "beribu-ribu" orang telah melarikan diri dari kawasan itu. Bom-bom itu diletakkan dalam kedudukan untuk membunuh sebanyak mungkin mangsa tanpa mengira agama dengan menggunakan teknik "letupan berturutan", dimana sebutir bom meletup manakala satu lagi bom meletup pada beberapa ketika kemudian, yang mensasarkan para penyelamat dan mangsa letupan awal. Belia dan tentera membuat pusat pemeriksaan di kawasan itu, dengan menjalankan pencarian kenderaan. Bilangan mangsa dijangka meningkat dan sesetengah mangsa telah terbakar sebelum dapat dikenal pasti. Kiraan kematian berjumlah yang 46 dengan pantasnya meningkat kepada angka semasa 118 orang apabila sisa dan serpihan akibat pengeboman dibersihkan.

## Reaksi
Presiden Nigeria, Goodluck Jonathan mengutuk kejadian pengeboman tersebut dan menggelarkannya sebagai "serangan yang tragik terhadap kebebasan manusia" dan pihak pengebom sebagai "kejam dan jahat". Jurucakap daripada Jabatan Negara Amerika Syarikat berkata kejadian pengeboman dan beberapa serangan terbaru ini dipersalahkan terhadap Boko Haram dimana ia adalah "tindakan pengganas yang tidak berhati perut" manakala Setiausaha Luar Amerika Syarikat, William Hague menganggap serangan di Jos itu sebagai "jenayah yang tidak berperikemanusiaan dan pengecut".

## Rujukan
Fotogrametri

**Fotogrametri** ialah satu kaedah sains anggaran yang bertujuan untuk memulihkan kedudukan tepat dan laluan pergerakan bagi titik rujukan terdesignasi yang terletak pada mana-mana objek bergerak, pada komponen-komponennya dan dalam persekitaran bersebelahan serta-merta. Fotogrametri menggunakan pengimejan laju tinggi dan kaedah jitu bagi penderiaan jauh untuk mengesan, mengukur dan mencatatkan medan pergerakan 2-D dan 3-D kompleks (lihat juga SONAR, RADAR, LiDAR dll.). Fotogrametri menyuapkan ukuran daripada penderiaan jauh dan kepurusan analisis imej ke dalam model pengkomputan dalam cubaan untuk berjaya menganggar, dengan kejituan meningkat, pergerakan relatif 3-D sebenar dalam medan terselidik.

## Lihat juga

* Edouard Deville
* ERDAS IMAGINE
* Geofoto
* Geoinformatik
* Geometri epikutub
* Intergraf
* Kejuruteraan geomatik
* Leica Photogrammetry Suite
* Pemerolehan data dan pembinaan semula objek 3D
* Pemetaan foto
* Pemetaan Mudah Alih
* Pemplot stereo
* Penglihatan komputer
* Penilik julat
* Pensurveian
* Perbandingan perisian fotogramteri
* Periskop
* PhotoModeler
* Rapid 3D Mapping
* SOCET SET
* Sistem maklumat geografi
* Struktur daripada pergerakan
* Survei udara
* TopoFlight
* Videogrametri

## Rujukan

## Pautan luar

* Persatuan Antarabangsa untuk Fotogrametri dan Penderiaan Jauh 
* RSPSoc - Persatuan Penderiaan Jauh dan Fotogrametri United Kingdom 
* Persatuan Amerika Syarikat untuk Fotogrametri dan Penderiaan Jauh 
* Sejarah Fotogrametri  
* Tapak web gambaran keseluruhan fotogrametri tentang Pengimejan Warisan Kebudayaan 
* World Photogrammetry, tapak web bahasa Sepanyol bagi fotogrametri untuk semua orang 
* Perisian 4e
Filem siri

**Filem siri** (atau **filem bersiri**) merupakan filem pendek yang pada asalnya ditayangkan di teater bersama-sama dengan filem cetera. Ia mempunyai kaitan dengan cereka bersiri daripada majalah pulpa. Filem ini adalah wayang gambar yang dipanjangkan dan dipecahkan kepada beberapa segmen yang dikenali sebagai "bab" atau "episod". Biasanya, setiap bab akan diakhiri dengan babak tergantung.

## Bacaan lanjut
* Robert K. Klepper, *Silent Films, 1877-1996, A Critical Guide to 646 Movies*, McFarland & Company, ISBN 0-7864-2164-9
* Lahue, Kalton C. *Bound and Gagged: The Story of the Silent Serials*. New York: Castle Books 1968.
* Lahue, Kalton C. *Continued Next Week : A History of the Moving Picture Serial*. Norman. University of Oklahoma Press. 1969
Lenong

**Lenong** merupakan sejenis bentuk teater tradisional bagi orang Betawi di Jakarta, Indonesia. Dalam teater ini, aksi dan dialog biasanya dipersembahkan dalam bentuk jenaka di atas pentas yang dikenali sebagai *pentas tepal kuda*. Penghibur lelaki dirujuk sebagai *panjak* manakala penghibur perempuan dirujuk sebagai *ronggeng*.

Persembahan biasanya dimulakan dengan upacara doa yang dikenali sebagai *ungkup* dan amalan ritual. Para penghibur kemudiannya diperkenalkan. Gambang kromong adalah salah satu genre muzik mungkin yang mengiringi persembahan lenong. Para pemuzik boleh menggunakan pelbagai jenis alat muzik sama ada serunai, gong, akordion atau gendang. Lagu-lagu secara tradisionalnya telah ditetapkan dan beberapa lagu yang biasanya dipersembahkan adalah "Cente Manis" dan "Jali-Jali".

## Nota

## Rujukan

*
*
*
*
*
*
Pendigitan

**Pendigitan**, **pendigitalan**, atau **digitalisasi** ialah penukaran data sesuatu objek, imej, bunyi, dokumen yang  diwakili isyarat analog oleh suatu set diskret bagi titik atau sampelnya kepada bentuk yang setaraf digital.  Hasilnya dipanggil *[[perwakilan kumpulan|perwakilan]] [[data digital|digital]]* atau, secara lebih spesifik, *[[imej digital]]*, untuk objek, dan *bentuk digital*, untuk isyarat. Sebenarnya, pendigitan hanya bererti penangkapan isyarat analog dalam bentuk digital. Untuk dokumen, istilah ini bererti penyurihan imej dokumen atau penangkapan "sudut-sudut" tempat garisan-garisan berakhir atau berubah arah.

## Lihat juga

* Audio digital
* ENUMERATE
* Grafik raster
* Grafik vektor
* Imej raster
* Pencekup bingkai
* Pengimbasan buku
* Pemformatan semula digital
* Pengecaman aksara optik
* Penukar analog kepada digital
* Perpustakaan Digital
* Raster kepada vektor
* Scannebago
* Tablet grafik
* Televisyen digital

## Rujukan

;Sumber utama
* Speranski, V. Challenges in AV Digitization and Digital Preservation
* 'The Library of Congress
National Recording Preservation Plan'http://www.loc.gov/rr/record/nrpb/PLAN%20pdf.pdf''
Gumuk

Dalam geografi fizik, **gumuk** ialah bukit pasir yang terbina sama ada dengan angin atau aliran air. Gumuk terjadi dalam bentuk dan saiz berbeza-beza, terbentuk dengan saling tindak aliran udara atau air. Kebanyakan jenis gumuk adalah lebih panjang pada bahagian arah angin tempat pasir ditolak ke atas gumuk dan mempunyai "cerun muka" dalam lindung angin. Lembah atau palung di antara gumuk dipanggil *genang*. "Lapangan gumuk" ialah kawasan yang dilitupi dengan gumuk pasir berlebihan. Lapangan gumuk besar dikenali sebagai erg.

Sesetengah kawasan pinggir laut mempunyai satu atau lebih set gumuk mengajur selari dengan garis pesisir di darat terus dari pantai. Dalam kebanyakan kes, gumuk adalah pentik dalam perlindungan tanah melawan kebinasaan berpotensi oleh ombak ribut dari laut. Sungguhpun gumuk yang paling meluas tertabur ialah yang berkaitan dengan rantau pinggir laut, kompleks gumuk terbesar dijumpai di darat di rantau kering dan berkaitan dengan dasar tasik atau laut.

Gumuk juga terbentuk di bawah tindakan aliran air (proses fluvium), dan di atas dasar pasir atau kelikir sungai, muara dan dasar laut.

## Lihat juga
* Sains bumi

## Rujukan
* 
* 
* 
* 
* V. Badescu, R. B. Cathcart and A. A. Bolonkin, "Sand Dune Fixation: a solar-powered Sahara seawater pipeline macroproject", in: *Land Degradation & Development*; 19, (2008): .
* 
* 
* 

## Pautan luar

* Gumuk Pasir Pinggir Laut 
* Pengenalpastian corak gumuk, Tentera Amerika Syarikat 
* Bibliografi Penyelidikan Aeolian 
* Polisi Penguruan Gumuk Gold Coast 
* Laman USGS tentang jenis gumuk 
* Taman Negara Great Sand Dunes
Syaduf

**Syaduf** () ialah suatu alat pengairan.

Syaduf pada asalnya dikembangkan di Mesir Purba, dan muncul dalam mohor Sargon dari kira-kira 2000 SM. Alat ini masih digunakan di banyak kawasan di Afrika dan Asia untuk memperoleh air.

Syaduf kekal agak umum di Dataran Besar Hungary, tempat alat ini dikenali sebagai "*gémeskút*" (secara harfiah, "telaga pucung") dan lambang rantau ini.

## Rujukan

## Pautan luar

* The Shaduf Project: A European Commission Report on Mediterranean Shaduf Use and History
Astrokompas

**Astrokompas** ialah alat pandu arah untuk penentuan arah utara benar melalui kedudukan pelbagai jasad astronomi.

Ada keadaan tertentu apabila kompas dan girokompas magnet tidak boleh diharap. Yang paling jelas adalah di rantau kutub, tempat daya yang bertindak pada jarum kompas magnet hampir mencancang dan girokompas menjadi tidak stabil kerana putaran Bumi. Kompas magnet juga terdedah kepada gangguan daripada medan magnet selain milik Bumi, seperti yang dihasilkan oleh badan sesetengah kenderaan atau lancang logam. Sebelum penciptaan bantuan pandu arah elektronik seperti GPS, cara paling boleh harap untuk menentukan utara dalam keadaan sedemikian adalah melalui penggunaan astrokompas.

## Lihat juga
* Arah kompas menggunakan jam tangan
* Kompas suria

## Rujukan
* 'How it Works, Part 6' *[[Marshall Cavendish|Marshall Cavendish Limited 1974]]*
Rampasan kuasa Thailand 2014

**Rampasan kuasa tentera Thailand 2014** berlaku pada 22 Mei 2014 pimpinan Panglima Angkatan Tentera Thailand , Jeneral Prayuth Chan-ocha dari Angkatan Tentera Diraja Thai ekoran Krisis politik Thailand yang berlanjutan lebih 6 bulan. Penyokong antikerajaan diketuai Suthep Thaugsuban menjalankan demonstrasi hampir setiap hari kerana membantah Perdana Menteri Thailand Yingluck Shinawatra . Suthep Thaugsuban merupakan pemimpin anti kerajaan , bekas Timbalan Perdana Mentera Thailand dan dari Parti Demokrat.  Kebanyakan penyokong beliau adalah golongan miskin, luar bandar dan pertengahan di bandar. Mereka menuntut kerajaan Pheu Thai dibubarkan dan pentadbiran interim dilantik untuk menyelia reformasi politik.

Kabinet Yingluck terpaksa bersidang di lokasi yang dirahsiakan semata-mata untuk mengelak diserang penunjuk perasaan antikerajaan. Kuasa Yingluck semakin terhad selepas beliau membubarkan Parlimen Thailand pada Disember 2013. Sebelum itu, mahkamah memutuskan Yingluck didapati bersalah atas tuduhan rasuah, membeli undi untuk Parti Pheu Thai dan hendaklah meletak jawatan . Penyokong Yingluck sejak era Thaksin Shinawatra memakai baju warna merah. Kebanyakan mereka dari utara Thailand. Mereka sentiasa menyokong dasar-dasar Pheu Thai . Pemimpin baju merah, Jatuporn Prompan tidak bertolak ansur dengan rampasan kuasa tentera dan pertempuran tidak dapat dielakkan. 

## Sejarah

Sebelum ini tentera merampas kuasa 41 hari pada 2006 di bawah pemerintahan Jeneral Sonthi Boonyaratglin yang menyingkirkan kerajaan pimpinan Perdana Menteri ketika itu, Thaksin Shinawatra. Thailand ditadbir kerajaan sementara diketuai Jeneral Bersara Surayud Chulanont sebagai Perdana Menteri selama 41 hari.

## Rentetan
Perlembagaan negara Thailand 2007 telah digantung demi menamatkan sengketa politik. Namun fasal 'pentadbiran Diraja' masih dikekalkan.
 
Kesemua stesen televisyen dan radio diarah memaparkan siaran tentera sahaja agar berita yang tepat sampai kepada rakyat. Semua program biasa digantung.  Kebebasan internet termasuk Youtube turut ditapis dan disekat.

Ketua tentera Thailand juga mengarahkan pemimpin-pemimpin kumpulan politik dan parti bersaing, ahli Suruhanjaya Pilihan Raya dan senator ke satu pertemuan di Kelab Tentera, Bangkok. Yingluck , abang ipar dan adiknya yang menjadi menteri telah ditahan selepas pertemuan itu. Tentera turut menahan Chalerm Yubamrung , Wanchai Tantiwittayapitak dan ramai ahli keluarga Shinawatra.

## Reaksi antarabangsa
Pada 23 Mei 2014, Amerika Syarikat (AS) selaku rakan rapat Thailand akan mengkaji semula hubungan ketenteraan dengan Thailand ekoran tindakan Jeneral Tentera Prayuth Chan-ocha melakukan rampasan kuasa. Kolonel Steve Warren dari Pentagon menyatakan bahawa latihan ketenteraan melibatkan 700 anggota Marin AS di Thailand akan dikaji semula.

## Rujukan
Aishwarya dari Nepal

**Aishwarya Rajya Laxmi Devi Shah** (7 November 1949 - 1 Jun 2001) adalah isteri Raja Birendra dan konsort puteri Nepal serta ibu bagi Putera Dipendra, Puteri Shruti dan Putera Nirajan. Beliau dibunuh di istana Narayanhiti bersama kerabat-kerabat diraja yang lain oleh anaknya sendiri, Dipendra. Sebelum ini beliau mempunyai tiga orang anak:

* Putera Dipendra - (27 Jun 1971 - 4 Jun 2001)
* Puteri Shruti - (15 Oktober 1976 - 1 Jun 2001)
* Putera Nirajan - (6 November 1977 - 1 Jun 2001)
Dipendra dari Nepal

**Dipendra Bir Bikram Shah Dev** (27 Jun 1971 - 4 Jun 2001) adalah raja Nepal yang ketiga belas. Dia memerintah dalam tempoh tiga hari sehingga 4 Jun pada tahun itu. Dia telah digantikan oleh Gyanendra selepas itu.

Dia membunuh ibubapanya, adik lelakinya dan adik perempuannya sendiri pada majlis makan malam di kediaman istana Narayanhiti, termasuk ayahnya, Raja Birendra. Dia ingin memberi balasan juga kepada kerabat-kerabat yang lain, kerana tidak bersetuju dengan pemilihan kekasihnya, Devyani Rana, anak kepada Pashupati Shamsher Jang Bahadur Rana, tidak membunuh lima orang di istana itu, dia membunuh diri dan meninggal dalam kecederaan pada 4 Jun, lalu digantikan oleh pakciknya, Gyanendra.
Kerajaan Nepal

**Kerajaan Nepal** (Bahasa Nepal: नेपाल अधिराज्य; *Nepal Adhirajya*) adalah pemerintahan Nepal pada zaman dahulu, wujud dalam tempoh 240 tahun. 

Pada tahun 2006 bermulalah konflik di Nepal yang ingin menamatkan pemerintahan beraja Nepal, sehingga tahun 2008 ia menjadi republik, dan raja terakhirnya adalah Gyanendra. Berikutan itu, kediaman istana Narayanhiti telah dikosongkan dalam tempoh 15 hari, dan istana tersebut menjadi muzium.
Anupong Paochinda

Jeneral **Anupong Paochinda** (lahir 10 Oktober 1949) adalah mantan Panglima Tentera Darat Thai dari tahun 2007 hingga bersara pada 30 September 2010.

Sewaktu berpangkat Leftenan Jeneral merangkap Panglima Wilayah Tentera Darat 1, Anupong telah dilantik sebagai ahli Majlis Keselamatan Negara, iaitu kumpulan yang membuat rampasan kuasa di Thailand 2006 dan menggulingkan kerajaan sementara  Perdana Menteri Thaksin Shinawatra.

Selepas rampasan kuasa tahun 2014, Anupong menjadi penasihat kepada junta yang menggelarkan dirinya "Majlis Negara bagi Keamanan dan Ketenteraman" (NCPO), dan pada Ogos 2014 menjadi Menteri Dalam Negeri dalam kerajaan pasca kudeta Jeneral Prayut Chan-o-cha.

## Kehidupan
Anupong belajar di Sekolah Phanthasuksa Pitthaya Bangkok pada tahun 1965 dan Sekolah Thailand-British 1966, pendidikan militari dari Akademi Persediaan Angkatan Tentera Thailand pada 1967 (Class 10) dan Akademi Tentera Diraja Chulachomklao pada 1972 (Kelas 21), serta sarjana ilmu politik dari Universiti Ramkhamhaeng (1993), dan sarjana pwentadbiran dari Universiti Pertahanan Nasional Thailand (Kelas 26) 2004.

Anupong pernah menjadi komandan Rejimen Ke-21 Infantri yang ditugaskan melindungi Permaisuri Sirikit. Anupong dipilih oleh Jemaah Menteri Thailand dilantik menjadi Panglima Tentera Darat Diraja Thai pada 19 September 2007 oleh Raja Thailand Bhumibol Adulyadej 1 Oktober 2007.

Anupong menikah dengan Kunlaya Paochinda dan memiliki dua anak, Yutthaphong Paochinda dan Wimalin Paochinda.

Pada 2 Oktober 2008, Perdana Menteri Thailand Samak Sundaravej menuntut agar pemberontakan jalan ditamatkan.

Pada 14 Januari 2010, Anupong menamatkan kuasa Mejar Jeneral Khattiya Sawasdipol ekoran kontroversial "Seh Daeng" bahawa Khattiya secara terbuka terjebak dengan Front Persatuan Nasional Demokrasi Melawan Kediktatoran ,pendukung Thaksin Shinawatra dan melanggar disiplin militer. Keesokan harinya, pejabat Anupong diserang dengan peluncur granat M79 dengan sedikit kerosakan.

## Rujukan

## Lihat juga
* Krisis politik Thailand 2008
* Rampasan kuasa di Thailand 2006
* Majlis Keselamatan Negara
Anjing serigala Gigante

**Anjing serigala Gigante** (), juga dikenali sebagai **anjing gembala Appennino Reggio** () atau ***cane luvin***, ialah suatu varian tempatan bagi *[[cane toccatore]]* yang telah digunakan oleh gembala biri-biri di Pergunungan Appennino dekat dengan Reggio Emilia. Gigante merupakan sebuah gunung yang wujud di kawasan tempat tinggal anjing ini. Penurunan biri-biri yang dibesarkan di kawasan ini membawa kepada penurunan bilangan baka ini yang kini dikurangkan kepada kira-kira 200 spesimen.

Anjing serigala ini menyerupai serigala kecil oleh sebab pembiakbakaan dengan serigala liar diketahui berlaku. Anjing ini hanya seberat  dalam kebanyakan kes dan hanya beberapa spesimen lebih besar daripada itu. Ia merupakan anjing sangat jinak yang boleh digunakan untuk menggiring biri-biri atau menjaga harta. Kelab Kenel Itali tidak mengiktiraf baka ini.

## Pautan luar
* 
* 
*
Anjing pemburu Appennino

**Anjing pemburu Appennino** ialah satu baka anjing pemburu bau kecil Itali yang dibiakbakakan khusus untuk memburu kelinci. Ia sama ada berbulu licin atau berbulu dawai. Ia merupakan salah satu daripada empat baka anjing pemburu bau Itali, yang lain merupakan anjing pemburu berbulu dawai Itali, anjing pemburu berbulu pendek Itali, dan anjing pemburu Maremma. Ia menerima pengiktirafan penuh daripada Ente Nazionale Cinofilia Italiana pada tahun 2010 dan diterima secara sementara oleh Persekutuan Kinologi Antarabangsa pada tahun 2026.

## Sejarah
Anjing pemburu Appennino diperihalkan sebagai baka atau jenis yang berbeza daripada anjing Itali lain daripada jenis *segugio* pada tahun 1882, dalam sebuah rencana dalam majalah *La Caccia Illustrata*. Piawaian baka dirangka oleh Ente Nazionale Cinofilia Italiana pada tahun 2005 dan baka ini mendapat pengiktirafan penuh pada tahun 2010. Dari tahun 2013 hingga tahun 2022, bilangan pendaftaran tahunan berubah daripada 205 kepada 414.

Pada tahun 2015, analisis data mikrosatelit tidak mendapati jarak genetik ketara antara anjing pemburu Appennino dengan anjing pemburu Maremma.

Pada tahun 2026, ia diterima secara sementara oleh Persekutuan Kinologi Antarabangsa.

## Ciri
Walaupun ia merupakan yang terkecil antara empat baka anjing pemburu bau Itali, ia bersaiz sederhana: ketinggian pada paras kelasa adalah dalam julat  untuk betina dan  untuk jantan, dengan toleransi lebih kurang  daripada batas-batas ini untuk contoh yang luar biasa bagus. Lapis bulunya mungkin licin – tidak lebih panjang daripada , sekata dan tebal terhampar di serata keseluruhan tubuh; atau mungkin kasar – bulu sepanjang , dengan lapis bulu bawah padat, kasar kepada sentuhan, dan meliputi keseluruhan tubuh tetapi lebih pendek pada kepala dan di sebelah dalam tungkai. Empat warna lapis bulu diiktiraf: hitam dengan tanda-tanda sawo matang; sebarang cahaya warna perang kekuning-kuningan; kelabu kelinci; dan jelaga (helaian bulu pucat dengan hujung hitam); tanda-tanda hitam boleh diterima pada anggota bawah, di hujung ekor, pada dada atau leher, atau pada muncung atau dahi.

## Kegunaan
Ia merupakan anjing pemburu bau, yang dibiakbakakan khusus untuk penggunaan dalam pemburuan kelinci, tetapi juga digunakan untuk babi hutan. Ia berburu dengan baik sama ada secara bersendirian atau dalam pasangan dan juga dapat membentuk sebahagian daripada kawanan kecil. Ia khususnya cukup sesuai untuk perburuan di rupa bumi gunung. Ia tertakluk kepada ujian kerja.

## Catatan

## Rujukan
Shruti dari Nepal

**Shruti Rajya Laxmi Devi Shah** ( - ) adalah anak bagi Raja Birendra dan Puteri Aishwarya. Dia, ibubapanya, adiknya Putera Nirajan berserta enam yang lain dibunuh oleh abangnya sendiri Dipendra. Sebelum ini dia telah berkahwin dengan Kumar Gorakh Shamsher Jang Bahadur Rana dan mempunyai dua orang anak:
* Girvani Rana (lahir 22 Januari 1998)
* Surangana Rana (lahir 2 Oktober 2000)
Kelayakan Piala Suzuki AFF 2014

Kejohanan **Kelayakan Piala Suzuki AFF 2014** akan menjadi proses kelayakan untuk Piala Suzuki AFF 2014, edisi kesepuluh Kejohanan Bola Sepak ASEAN. Ia akan diadakan di Laos dari 12 hingga 20 Oktober 2014, dan akan melibatkan lima atau enam pasukan yang lebih rendah kedudukan dalam Asia Tenggara. Format ini akan menjadi satu kejohanan pusingan-kumpulan dengan dua pasukan layak ke kejohanan tersebut.

## Stadium




## Peserta
Pasukan berikut perlu untuk melayakkan diri ke kejohanan. Pasukan disusun mengikut pangkat prestasi yang ditetapkan oleh Persekutuan Bola Sepak ASEAN.
*
*
*
*
*

## Keputusan
Semua masa adalah masa Laos (UTC+7)

|}

----

----

----

----

## Senarai Penjaring

;4 gol

*  Sok Chanrasmey
*  Soukaphone Vongchiengkham

;3 gol

*  Khampheng Sayavutthi
*  Kyaw Ko Ko
*  Murilo de Almeida

;2 gol

*  Adi Said
*  Awangku Fakharazzi

;1 gol

*  Mohd Shahrazen Said
*  Chhin Chhoeun
*  Khoun Laboravy
*  Phoutthasay Khochalern
*  Khonesavanh Sihavong
*  Ketsada Souksavanh
*  Kyi Lin
*  Min Min Thu
*  Nanda Lin Kyaw Chit
*  Anggisu Barbosa
*  Filipe Bertoldo
*  Patrick Fabiano

## Rujukan
Telur celur

Dalam masakan, **telur celur** () ialah telur yang dimasak secara lembut dan ringan.  Ia boleh dihidangkan sebagai separuh masak, hampir masak atau masak sepenuhnya (seperti telur yang digunakan dalam kuah salad untuk salad Kaisar, yang menyebabkan salad itu berkuah pekat).  Telur carak adalah telur yang dicelur dengan cara yang spesifik:  dimasak lembut di dalam air yang direneh dibawah suhu takat didih.

## Lihat juga
* Telur rebus

## Pautan luar
* Maklumat pengumpul
Telur carak

**Telur carak** () ialah telur yang dimasak secara mencarak, iaitu dengan direnehkan dalam cecair.  Kaedah penyediaan adalah digemari kerana hasil yang sangat konsisten dan boleh diramal dalam masa yang tepat, semasa takat didih air membuang pembolehubah suhu dari proses memasak (kecuali keperluan untuk menyesuaikan ketinggian, memandangkan takat didih air berkurangan apabila ketinggian bertambah).

## Pautan luar

*Mr. Breakfast: How do I make a poached egg?
Perkhidmatan Angkatan Laut Baginda

**Perkhidmatan Angkatan Laut Baginda Raja** (*His Majesty's Naval Service*) ialah perkhidmatan maritim dan peperangan laut United Kingdom. Ia terdiri daripada Tentera Laut Diraja, Marin Diraja, Armada Auksiliari Diraja, Pasukan Simpanan Tentera Laut Diraja, Pasukan Simpanan Marin Diraja dan Perkhidmatan Kerjaya Tentera Laut. Perkhidmatan Angkatan Laut secara keseluruhannya terletak dibawah perintah Lembaga Tentera Laut, yang diketuai oleh First Sea Lord. Jawatan ini dipegang oleh Laksamana Sir Ben Key (dilantik November 2021). Majlis Pertahanan mewakilkan pentadbiran Perkhidmatan Angkatan Laut kepada Lembaga Admiralti, dipengerusikan oleh Setiausaha Negara bagi Pertahanan.

Perkhidmatan Angkatan Laut didominasi oleh Royal Navy, dan beroperasi terutamanya dari tiga pangkalan di United Kingdom dimana kapal-kapal yang ditauliahkan berlabuh; Portsmouth, Clyde dan Devonport, yang terakhir merupakan pangkalan laut operasi terbesar di Eropah Barat. Sehingga April 2023, terdapat kira-kira 100 buah kapal beroperasi bersama pelbagai cawangan Perkhidmatan Angkatan Laut, ditambah hampir 100 kapal yang dikendalikan oleh Serco Marine Services. Kapal-kapal ini termasuklah: 70 kapal bertauliah Royal Navy, 17 kapal pendaratan utama Royal Marines, 13 kapal bantuan dari Armada Auksiliari Diraja dan hampir 100 kapal sokongan Marine Services. Kapal-kapal tambahan adalah dibawah sewaan kepada Kementerian Pertahanan. Sehingga tahun 2022, HM Naval Service (Royal Navy, Royal Marines, Royal Fleet Auxiliary dan Naval Careers Service) menggaji kira-kira 39,500 anggota tetap dan simpanan.

Pada tahun 2020, First Sea Lord mengumumkan bahawa 'Naval Service' secara tidak rasmi akan dikenali sebagai 'Royal Navy'. Royal Navy telah dijadikan nama basahan bagi Naval Service sebagai sebahagian daripada program transformasi dengan kelulusan Jawatankuasa Eksekutif Tentera Laut untuk mencerminkan kekuatan jenama Royal Navy dan membantu menyeragamkan ketumbukan itu.

Jumlah sesaran kapal Royal Navy dan Royal Fleet Auxiliary ialah, sehingga April 2023, melebihi 763,400 tan, manakala gabungan sesaran kapal pendaratan Royal Marine adalah lebih kurang 2,200 tan tambahan.

## Lihat juga
* Angkatan Tentera British
* Tentera Laut Diraja
* Marin Diraja
* Armada Auksiliari Diraja

## Nota

## Rujukan
### Petikan

### Sumber

* BR 2 - *Queen's Regulations for the Royal Navy*
* BR1806 - *British Maritime Doctrine*, Glossary
* ''United Kingdom Defence Statistics 2005'' - glossary
Panglima Armada

**Panglima Armada** atau **Fleet Commander** ialah satu jawatan Tentera Laut Diraja British yang kanan, bertanggungjawab bagi operasi, pembekalan dan latihan kapal-kapal, kapal selam dan pesawat, dan anggota dari Perkhidmatan Laut (United Kingdom). Beliau mempersiapkan kapal, kapal selam dan pesawat untuk melakukan operasi dan berpengkalan di Markas Pemerintahan Tentera Laut. Persamaan jawatan dalam Tentera Darat British ialah Panglima Medan Tentera Darat. Tidak terdapat persamaan jawatan dalam Tentera Udara Diraja British kerana pimpinan Markas Pemerintahan Udara RAF terletak terus pada Ketua Turus Udara (United Kingdom).

Di Malaysia pula, Panglima Armada Tentera Laut Diraja Malaysia bertanggungjawab kepada Panglima Tentera Laut dalam pengendalian Markas Wilayah Laut 1, Markas Wilayah Laut 2 dan Markas Wilayah Laut 3, merancang dan menyelaras latihan kelautan/teknikal untuk kapal-kapal TLDM, menentukan Armada dan pangkalan-pangkalan di bawah naungan sentiasa mencapai kecekapan yang tinggi di dalam semua aspek melalui pemeriksaan dan penilaian dan memberi bantuan material di dalam semua aspek senggaraan teknikal dan pembekalan kepada pasukan-pasukan di bawah naungan.

## Sejarah
Jawatan ini telah diwujudkan pada April 2012 selepas satu penyusunan semula Tentera Laut Diraja dan penjenamaan semula peranan bekas Panglima Besar Armada.

## Tanggungjawab
Tugas Panglima Armada ialah mempersiapkan kapal-kapal, kapal selam dan pesawat bagi sebarang operasi yang diminta oleh Kerajaan.

## Panglima Armada dan Timbalan Ketua Turus Tentera Laut
Antara pemegang jawatan ini:
* April-Disember 2012: Laksamana Sir George Zambellas 
* Disember 2012 - Kini: Laksamana Madya Philip Jones

## Timbalan Panglima Armada
* April-Disember 2012: Laksamana Madya Philip Jones
* Jawatan kosong

## Lihat juga
*Panglima Medan Tentera Darat
*Markas Pemerintahan Udara RAF
DuckDuckGo

**DuckDuckGo** merupakan sebuah enjin carian yang memberikan penekanan dalam perlindungan privasi pencari dan mengelakkan "gelembung penapis" bagi hasil carian yang diperibadikan. DuckDuckGo berbeza dengan enjin carian yang lain kerana ia tidak memprofilkan para penggunanya dan dengan sengajanya memaparkan hasil carian yang sama untuk istilah carian yang diberikan. Ia juga menekankan aspek dalam mendapatkan maklumat daripada sumber terbaik berbanding sumber kebanyakan, menjana hasil carian daripada tapak-tapak yang menjadi tumpuan seperti Wikipedia dan daripada perkongsian dengan enjin carian lain seperti Bing, Yandex, Yahoo dan WolframAlpha.

Syarikat pengendali DuckDuckGo berpusat di Paoli, Pennsylvania, Amerika Syarikat dan mempunyai 20 orang pekerja. Nama syarikat itu berasal daripada permainan kanak-kanak, *[[duck, duck, goose]]*.

Pada 21 Mei 2014, DuckDuckGo melancarkan versi yang direka semula dimana ia memfokuskan pada jawapan yang lebih bijak dan rupa yang lebih elegan. Versi baharu menambah ciri yang seringkali diminta seperti imej, carian tempatan, autocadangan dan banyak lagi.

## Rujukan

## Pautan luar
* Laman rasmi
* Repositori DuckDuckGo di GitHub
Bing

**Bing** (dahulu dikenali sebagai **Live Search**, **Windows Live Search** dan **MSN Search**) merupakan sebuah enjin carian (diiklankan sebagai enjin keputusan) daripada syarikat Microsoft. Ia dilancarkan pada 1 Jun 2009.

Bing mula didedahkan oleh Ketua Pegawai Eksekutif (CEO) Microsoft, Steve Ballmer pada 28 Mei 2009 dekat persidangan All Things Digital di San Diego, California, Amerika Syarikat sebelum ia dilancarkan. Antara perubahan ketara termasuklah penyenaraian hasil carian ketika pertanyaan dimasukkan dan senarai carian berkaitan (dikenali sebagai "anak tetingkap jelajah") berdasarkan kepada teknologi semantik daripada Powerset, dimana pihak Microsoft telah membelinya pada 2008.

Pada 29 Julai 2009, Microsoft dan Yahoo! mengumumkan satu perjanjian di mana Carian Yahoo! akan dijana oleh Bing. Kesemua pengguna sejagat dan rakan kongsi Carian Yahoo! dijangka telah membuat peralihan pada awal 2012.

Pada Oktober 2011, Microsoft menyatakan bahawa mereka sedang bekerja pada infrastruktur pencarian belakang yang baharu dengan matlamat untuk menyediakan hasil carian yang lebih cepat dan lebih relevan untuk para pengguna. Dikenali sebagai "Tiger", teknologi khidmat indeks telah digabungkan ke dalam Bing secara global pada Ogos 2011. Pada Mei 2012, Microsoft mengumumkan satu lagi reka bentuk semula enjin carian yang merangkumi "Bar sisi", satu ciri sosial yang mencari rangkaian sosial para pengguna untuk maklumat yang berkaitan dengan permintaan carian. Pasa September 2013, rupa baharu Bing telah dilancarkan dengan menggunakan bahasa reka bentuk "Metro".

## Rujukan

## Pautan luar
* Laman rasmi: Atas meja, mudah alih
* Bing di Facebook
* Laman komuniti Bing
Pusingan Akhir Liga Juara-Juara UEFA 2014

**Pusingan Akhir Liga Juara-Juara UEFA 2014** merupakan pusingan terakhir dalam siri Liga Juara-Juara UEFA 2013–14, edisi ke-59 kejohanan bola sepak kelab Eropah dan edisi ke-22 di bawah format Liga Juara-Juara UEFA terkini. Pusingan akhir ini akan diadakan pada 24 Mei 2014 di Stadium Estádio da Luz di Lisbon, Portugal dimana Real Madrid akan menentang Atlético Madrid, merupakan kali pertama dalam sejarah kejohanan yang kedua-dua peserta akhir adalah dari bandar yang sama.

Real Madrid akan menentang Sevilla, juara Liga Europa UEFA 2013–14, dalam Piala Super UEFA 2014, dan masuk dalam peringkat separuh akhir dalam Piala Liga Dunia FIFA 2014 sebagai wakil UEFA.

## Venue
Estádio da Luz di Lisbon, Portugal dipilih sebagai tempat pertandingan pada Mesyuarat Jawatankuasa Eksekutif UEFA di Istanbul, Turki pada 20 Mac 2012. Stadium ini adalah tempat Benfica beraksi sejak 2003, yang telah dibina semula untuk menjadi tuan rumah perlawanan di UEFA Euro 2004 termasuk pusingan akhir. Stadium asal dengan nama yang sama, dihancurkan pada 2003, menjadi tuan rumah Pusingan Akhir Piala Eropah 1992. Terakhir kali Final Piala Champions Eropah yang diadakan di Lisbon adalah Pusigan Akhir Piala Eropah 1967, diadakan di Estádio Nacional. Lisbon juga menjadi tuan rumah Pusingan Akhir Piala UEFA 2005 di Estádio José Alvalade.

## ''Road to the final''

*Nota: Dalam semua keputusan di bawah, skor finalis diberikan pertama.*

## Perlawanan

## Lihat juga
*Pusingan Akhir Liga Europa UEFA 2014
*El Derbi madrileño

## Rujukan

## Pautan luar
*UEFA Champions League (official website)
*2014 final: Lisbon
Robia Kosai

Dr. **Robia Kosai** (1949 - 24 Mei 2014) ialah ahli politik wanita Malaysia berketurunan Melayu. Beliau merupakan mantan EXCO Johor, mantan ADUN  selama dua penggal (2004-2013) dan mantan Ahli Parlimen  selama sepenggal (1999-2004). 

## Keluarga
Bapanya Dato' Haji Kosai Salleh pernah bertanding dalam Pilihan raya 1959 di DUN Parit Bakar. Haji Kosai meninggal dunia pada 1968. Bapanya seangkatan dengan pejuang kemerdekaan dan menentang Malayan Union tajaan British di Johor. Antara rakan seangkatan Hj Kosai ialah Yang di-Pertua Negeri Pulau Pinang Tun Dr Awang Hassan, Datuk Abdul Rahman Mohd Yassin, Datuk Suleiman Abdul Rahman, bekas Menteri Besar Johor Tan Sri Hassan Yunus. Mereka kemudian disertai oleh Datuk Onn Jaafar, Tun Saadon Jubir, Tun Syed Nasir Syed Ismail dan Tun Sulaiman Ninam Shah.

Ibunya Datin Zaharah Abdul Majid, memenangi Pilihanraya Umum 1969 bagi kerusi negeri Parit Jawa, kerusi Seri Menanti (kini Sungai Balang) 1974 dan kerusi Semerah pada 1979. Datin Zaharah pula meninggal dunia pada 1982.

Adik beradik Robia seramai 9 orang. Antaranya ialah Mansor Kosai (pemilik ladang) ; Fuad Kosai (MAS), Dr Rehah Kosai (Doktor swasta di Kota Baru), Kamariah Kosai (surirumah), Najad Kosai (Personnel Manager MIDF), Datin Kalthom Kosai (berkahwin dengan Pengerusi UDA Datuk Zihin Hasan), Prof Dr Wahab Kosai (UKM), Yahya Kosai (Pegawai Tentera).

## Kerjaya politik
Dr Robiah dilantik menjadi Ahli Majlis Mesyuarat Kerajaan Negeri Johor dan menjadi Exco Pembangunan Wanita, Keluarga, Kebajikan Masyarakat & Kesihatan di bawah Menteri Besar Johor Dato' Haji Abdul Ghani Othman.

## Meninggal dunia
Pada 24 Mei 2014, beliau meninggal dunia akibat sakit jantung di Hospital Tawakal, Kuala Lumpur di usia 65 tahun. Jenazah dibawa ke Kampung Parit Bali, Parit Jawa, Sungai Balang, Muar sebelum dikebumikan di Tanah Perkuburan Islam Kampung Parit Subari, Parit Yusof, Sungai Balang .

## Rujukan
Perkhidmatan Maklumat Kerajaan Belanda

**Perkhidmatan Maklumat Kerajaan Belanda** (Belanda: *Rijksvoorlichtingsdienst*; singkatan: **RVD**) merupakan sebuah agensi kerajaan Belanda yang bertanggungjawab dalam penyediaan maklumat awam mengenai dasar kerajaan dan Kementerian Hal Ehwal Am. RVD juga ialah perkhidmatan awam rasmi bagi kerajaan Belanda dan jurucakap untuk Perdana Menteri, Majlis Menteri-menteri dan kerabat diraja Belanda.

## Pautan luar
* Laman sesawang rasmi
Pasukan bola sepak kebangsaan Ukraine

**Pasukan bola sepak kebangsaan Ukraine** () adalah pasukan bola sepak negara Ukraine dan dikawal oleh Persekutuan Bola Sepak Ukraine. Selepas Kemerdekaan Ukraine dan memisahkan diri dari Kesatuan Soviet, mereka bermain perlawanan pertama mereka menentang Hungary pada 29 April 1992. Kejayaan terbesar pasukan itu di pentas dunia ialah mencapai peringkat suku akhir dalam Piala Dunia FIFA 2006, yang juga menandakan penampilan sulung pasukan itu di pusingan akhir kejohanan. Sebagai negara tuan rumah Ukraine secara automatik berkelayakan untuk Euro 2012.

## Sejarah
### Pra-kemerdekaan (1925–1935)

Dengan rasminya pasukan kebangsaan Ukraine, ia telah ditubuhkan pada awal 1990-an dan tidak lama selepas itu diiktiraf di peringkat antarabangsa. Ia tidak dikenali, bagaimanapun, bahawa Ukraine sebelumnya mempunyai pasukan kebangsaan pada 1925-1935. Sama seperti RSFSR, Republik Soviet Ukraine mempunyai pasukan negara sendiri.

Rekod terawal permainan itu dimainkan dapat dikesan pada Ogos 1928. Satu kejohanan antara pasukan kebangsaan republik Soviet dan pasukan bandar Moscow dan ianya dirancang untuk diadakan di Moscow. Sebelum pertandingan bermula, pasukan kebangsaan Ukraine bermain dua permainan persahabatan menentang Persekutuan Sukan Merah sebuah pasukan dari Uruguay, satu di Kharkiv (kalah 1-2) dan satu lagi di Moscow (menang 3-2). Pada kejohanan Seluruh-Soviet, Ukraine bermain tiga perlawanan dan mara ke perlawanan akhir di mana ia kalah kepada Moscow 0-1. Sepanjang perjalanan, Ukraine berjaya mengalahkan pasukan kebangsaan Belarus dan Transcaucasus.

Pada tahun 1929, Ukraine menewaskan pasukan Rendah Austria dalam perlawanan persahabatan di Kharkiv, merekodkan keputusan jaringan 4-1.

Pada tahun 1931, Ukraine mengambil bahagian dalam satu lagi kejohanan Seluruh-Soviet di Moscow. Ia dimainkan hanya satu perlawanan, bermula dari peringkat separuh akhir. Ukraine kalah kepada pasukan kebangsaan Transcaucasus 0-3 dan telah disingkirkan.

## Rekod Kejohanan
### [[Piala Dunia FIFA|Piala Dunia]]

:** Menandakan seri termasuk kalah mati perlawanan memutuskan sepakan penalti.*

### [[Piala Eropah UEFA|Kejohanan Eropah UEFA]]

## Pemain
### Skuad terkini
Pemain berikut telah dipanggil untuk UEFA Euro 2024.

## Rujukan

## Pautan luar

*Ukrainian page on FIFA web-site (include upcoming fixtures)
*Official website of the Ukrainian Football Federation 
*Ukrainian Football
*Soccerway.com
*www.allplayers.in.ua
*Ukrainian Soccer History website 
*RSSSF archive of most capped players and highest goalscorers
*Media library (forum-style) of Ukrainian National Football Team
*ELO ratings
*List of Ukrainian international players perished in car crashes
*Ukraine Football International website
*Complete List of Teams and Results
Filem cereka

**Filem cereka** (juga dikenali sebagai **filem fiksyen** atau **wayang cereka**) merupakan sejenis filem yang menceritakan tentang kisah, peristiwa dan cerita cereka atau yang difiksyenkan. Dalam filem jenis ini, naratif dan watak dipercayai dapat membantu meyakinkan penonton bahawa kisah tersebut kelihatan benar. Pergerakan kamera dan pencahayaan serta unsur-unsur sinematik lain telah menjadi semakin penting dalam filem-filem ini.

## Bacaan lanjut

* David Bordwell, Mark Dherrick Cuevas dan Kristin Thompson. 1997. *Film Art: An Introduction*. Edisi kelima. New York: The McGraw-Hill Companies. ISBN 0-07-114073-5.
Therian

**Therian** mempunyai dua maksud yang berbeza: 

* Dalam taksonomi, terma ini digunakan untuk subkelas Mammalia iaitu *[[Theria]]*, yang terdiri daripada mamalia marsupial dan plasenta.
* **Therian** mungkin juga bermaksud ahli subbudaya kontemporari theriantropi, yang berdasarkan pengenalan rohani dan/atau psikologi dengan haiwan.
* Selain itu, dalam metafizik dan masyarakat ghaib, Therian boleh merujuk kepada seseorang dalam masyarakat Otherkin yang mempunyai beberapa tingkah laku kebinatangan atau rohani berdekatan dengan haiwan. Beberapa pernyataan mereka boleh berubah bentuk semasa pengalaman keluar dari badan atau mental (juga dirujuk sebagai peralihan mental).
Dilema

**Dilema** ( "proposisi berganda") merupakan satu masalah yang mengaitkan dua kemungkinan, mana kedua-duanya boleh dikatakan boleh diterima. Satu dalam kedudukan ini telah secara tradisional digambarkan sebagai "".

Dilema juga digunakan sebagai peranti retorik, dalam bentuk yang "anda mesti menerima sama ada A atau B"; di sini A dan B akan menjadi usul setiap membawa kepada beberapa kesimpulan lagi. Digunakan dengan tidak betul, ia menjadi suatu dikotomi palsu, sebuah kesilapan.
Persatuan Bolasepak Pahang

**Persatuan Bola Sepak Pahang** atau PBNP merupakan persatuan sukan yang bertanggungjawab mengendali hal ehwal sukan bolasepak di negeri Pahang serta persatuan bolasepak yang menguruskan pasukan bola sepak  Pahang FA. Persatuan ini berpangkalan di Kuantan.

### Pengurusan

## Kelab Gabungan
*  Pahang FA 
*  Kuantan FA 
*  Shahzan Muda FC 

## Lihat juga
*  Kelantan FA
*  Terengganu FA
*  T-Team FC
*  Hanelang FC

## Rujukan

## Pautan luar
*Laman Web Rasmi PBNP
* FB Rasmi PBNP
*Laman peminat bolasepak negeri Pahang
Kausalitas

**Kausalitas** (juga dirujuk sebagai **penyebaban**) ialah perhubungan antara peristiwa (*yang menyebabkan*) dan peristiwa kedua (*[[Keputusan|akibat]]*), di mana peristiwa kedua adalah difahami sebagai satu akibat daripada peristiwa pertama.

Dalam penggunaan biasa, sebab dan akibat juga berhubung di antara satu set faktor (punca) dan fenomena (*[[Keputusan|akibat]]*). Apa-apa yang menjejaskan akibat ialah faktor bagi maksud itu. Faktor langsung akibat faktor yang mempengaruhi akibat langsung, iaitu, tanpa apa-apa faktor yang berselang. (Faktor-faktor campur tangan kadang-kadang dipanggil "faktor perantaraan".) Hubungan di antara sebab dan akibat dengan cara ini juga boleh dirujuk sebagai *pertalian sebab dan akibat*.

Walaupun sebab-sebab dan kesan-kesan biasanya berkaitan dengan perubahan atau peristiwa, calon-calon termasuk objek, proses, hartanah, pembolehubah, hakikat, dan keadaan hal ehwal; mencirikan kaitan sebab-sebab yang boleh menjadi perkara dalam banyak perdebatan.

Rawatan falsafah pada subjek kausalitas menjangkau lebih beribu tahun. Dalam tradisi falsafah Barat, perbincangan membentang semula sekurang-kurangnya kepada Aristotle, dan topik yang kekal sebagai ruji dalam falsafah kontemporari.

## Rujukan
Ayam atau telur

Dilema kausalitas **ayam atau telur ** biasanya dinyatakan sebagai "yang mana dahulu, ayam atau telur?" Bagi ahli-ahli falsafah purba, soalan mengenai ayam atau telur dahulu yang juga menimbulkan soalan-soalan bagaimana kehidupan dan alam semesta secara umum bermula.

Rujukan kebudayaan kepada *Ayam dan Telur* berhasrat untuk menunjukkan sia-sia mengenal pasti kes pertama yang menyebabkan pekeliling dan akibat. Ia boleh dianggap bahawa dalam pendekatan ini terletak sifat paling asas daripada soalan. Satu jawapan yang literal adalah telur mengikut sesetengah orang, seperti spesies bertelur sebelum tarikh kewujudan ayam. Bagi orang lain, ayam dahulu, melihat sebagai ayam Red Junglefowl memang dijinakkan. Walau bagaimanapun, pandangan secara metafora menetapkan satu metafizikal tanah untuk dilema ini. Untuk lebih memahami makna metafora tersebut, soalan itu boleh dirumuskan semula sebagai: "Yang mana dahulu, X yang tidak boleh datang tanpa Y, atau Y yang tidak boleh datang tanpa X?"

Satu keadaan bersamaan timbul dalam bidang kejuruteraan dan sains yang dikenali sebagai rujukan pekeliling, di mana parameter yang diperlukan untuk mengira parameter itu sendiri. Contohnya adalah persamaan Van der Waals dan persamaan Colebrook.

## Rujukan